cyanic-selkie/wikianc huggingface dataset:
Palestiina (alue)
Brittiläinen mandaatti
Vuonna 1929 tapahtui niin suuria mellakoita ja yhteenottoja, että brittihallinto määräsi Hope-Simpsonin komission tutkimaan syyt. Tuloksena oli lordi Passfieldin White Paper 1930, jossa muuttovirtaa pyrittiin radikaalisti rajoittamaan. Suurimmaksi osaksi laittomat maahanmuuttajat olivat muuttumassa akuutiksi ongelmaksi. Maan- ja kiinteistöjen ostajat aiheuttivat yhä enemmän yhteenottoja käyttämiensä usein brutaalienkin menetelmien takia. Uusi hallinnon terrorijärjestöksi luokittama Irgun erosi Haganahista 1931. Nämä järjestöt joutuivat keinojensa takia brittiläisten terrorilistalle, mutta maanalaisina ne jatkoivat toimintaansa Israelin itsenäistymiseen saakka. Ne taistelivat myös puoliavoimesti brittihallintoa vastaan, koska britit halusivat pitää Palestiinan alueella järjestysvallan käsissään.
Massamuuton aiheuttamat epäkohdat kasvoivat niin suuriksi, että brittihallinto otti varovaisesti kantaa siirtolaisuudesta kärsivän arabiväestön puolesta White Paperissa 1939, jossa estellään juutalaisten intoa oman valtion perustamiseen. Mutta Ben-Gurion totesi, että juutalaiset jatkavat ponnisteluja oman valtion muodostamiseksi brittien ja arabien kannasta huolimatta. Juutalaisten lukumäärä oli kohonnut jo 400 000:een, joista suurin osa laittomasti maahan tulleita. Juutalaisasutuksia suojelemaan perustettiin kolme järjestöä: Haganah, Irgun ja Sterns Gang, joka irtaantui Irgunista 1942. Arabit ryhtyivät myös ajamaan oikeuksiaan kovemmin keinoin. Tilanne meni laittoman siirtolaisuuden vuoksi niin vakavaksi, että toisen maailmansodan aikana britit kielsivät Euroopan juutalaispakolaisilta maahanmuuton kokonaan.
Toisen maailmansodan Euroopan vainojen jäljiltä Palestiina vastaanotti 100 000 juutalaista laivapakolaista lisää. Vuonna 1946 juutalaisten lukumäärä Palestiinassa oli jo 600 000. Suurin osa uusista maahanmuuttajista tai heidän jälkeläisistään oli saapunut Palestiinaan laittomasti eli ilman laillisia muuttopapereita, viisumia tai pätevää passia.
Jerusalemissa puhkesi mellakoita 30. marraskuuta ja 1. joulukuuta 1947, jotka pian levisivät koko alueelle. Palestiinalaiset suorittivat joukkomurhan Gush Etzionin kaupungissa ja juutalaiset Deir Yassinissä. Irgun räjäytti brittiläisen hallinnon suosiman King David Hotellin autopommilla ilmaan 92 kuolonuhria ja toistasataa vakavasti loukkaantunutta seurauksena. Brittihallinto lupasi 10 000 kultapuntaa Irgunin johtajasta Menachem Beginistä elävänä tai kuolleena.
Israelin valtion perustaminen
Väkivallan ja terrorismin aallon jälkeen brittiarmeija vetäytyi alueelta ja juutalaiset julistivat 14. toukokuuta 1948 alueelle perustetuksi Israelin valtion. Alueella jo edellisestä vuodesta lähtien velloneet väkivaltaisuudet kärjistyivät täysmittaiseksi Israelin itsenäisyyssodaksi, kun arabimaat hyökkäsivät itsenäisyysjulistuksen jälkeisenä päivänä estääkseen juutalaisvaltion synnyn. Israelin puolustusvoimat kukistivat arabiliiton ja valtasivat lisäalueita. Samassa yhteydessä alueelta pakeni suuri määrä arabipakolaisia. Seuraus oli se, että Israelin alue laajeni.
Kartoissa esiintyvät rajat perustuvat suurimmalta osalta vuoden 1949 aselevon rintamalinjoihin, joita nimitetään vihreäksi linjaksi (Green Line). Näiden alueiden katsotaan yleisesti kuuluvan Israelin valtioon. Nämä vuoden 1949 rajat ovat Israel ilman Gazan kaistaa, Golania ja Länsirantaa. Jordania otti haltuunsa 1948 Länsirannan ja Egypti Gazan, mutta Israel valloitti nämä alueet 1967. Monet arabit pitävät Israelin valtiota laittomana ja katsovat koko alueen kuuluvan palestiinalaisille eli Palestiinan arabeille. Osa Israelin naapurimaista on kuitenkin tunnustanut sen. Kiistaa on erityisesti Gazan ja Länsirannan asemasta. Erimielisyyksiä on myös pakolaisten paluun sallimisessa ja jälkeenjääneen omaisuuden korvaamisessa.
Lukuisten sotien jälkeen Palestiinan mandaatista on jäljellä kaksi aluetta, jotka eivät kuulu Israelin valtioon eivätkä muihinkaan yleisesti tunnustettuihin valtioihin. Nämä ovat Gazan kaista Egyptin vastaisella rajalla ja Länsiranta Jordanian vastaisella rajalla. Alueet ovat osittain palestiinalaishallinnon ja osittain Israelin valvonnassa.
Kuuden päivän sota
Israel valloitti vuoden 1967 kuuden päivän sodassa Golanin kukkulat Syyrialta, Siinain ja Gazan kaistan Egyptiltä ja Länsirannan Jordanialta. Se ei ole kuitenkaan näitä alueita suoraan liittänyt itseensä (maita ei voida liittää Israeliin jo pelkästään siksi, koska tällöin juutalaiset olisivat vaarassa tulla vähemmistöksi omassa maassaan). Egypti luopui vaatimuksistaan Gazaan 1979 osana rauhansopimusta, jossa Israel perääntyi Siinailta, ja Jordania luovutti vuonna 1988 vaatimuksensa Länsirantaan, koska sillä ei ollut laillista yhteyttä siihen. YK:n turvallisuusneuvoston päätökset #242 (1967) ja #338 (1973) vaativat Israelia vetäytymään näiltä alueilta ja neuvottelemaan niiden asemasta sodan valtio-osapuolien kanssa.
Israel valloitti myös Jerusalemin kaupungin itäosan, joka on liitetty Israeliin ja se on julistettu Israelin pääkaupungiksi. Useat maat eivät hyväksy Israelin vaatimusta kaupungista eivätkä siten Israelin julistusta, jonka mukaan koko Jerusalem on Israelin pääkaupunki. Jerusalem on kolmen uskonnon pyhä kaupunki, ja tärkeä myös kristityille ja muslimeille. Vuoteen 2018 asti yksikään toinen valtio ei kuitenkaan tunnustanut Jerusalemia Israelin pääkaupungiksi, eikä pitänyt lähetystöään siellä. Yhdysvallat siirsi 14. toukokuuta 2018 lähetystönsä virallisesti Jerusalemiin, mikä aiheutti palestiinalaisten laajoja protesteja. Juutalaisille kaupunki oli Israelin kuninkaiden Daavidin ja Salomon aikainen pääkaupunki. Kaupunki on jakautunut osiltaan juutalaisten ja arabien asuttamiin osiin. Palestiinan hallinto on vaatinut itselleen kaupungin itäosaa oman valtionsa pääkaupungiksi.
Nykytilanne
thumb|right|Palestiinan kartta nykyisin. Tummemmalla värillä [[Länsiranta (Palestiina)|Länsiranta, Gazan kaista ja Israelin miehittämä Golan]]
Finlands svenska metodistkyrka
left|thumb|Kauniaisten ruotsinkielisen metodistiseurakunnan kirkko. Finlands svenska metodistkyrka ("Suomen ruotsinkielinen metodistikirkko") on Suomen ruotsinkielisten metodistiseurakuntien emäkirkko ja rekisteröity uskonnollinen yhdyskunta. Kirkkoon kuuluu 14 seurakuntaa: Hanko, Helsinki, Inkoo, Kauniainen, Kokkola, Kristiinankaupunki, Loviisa, Pietarsaari, Pori, Skaftung, Tammisaari, Tolkkinen, Turku ja Vaasa. Jäseniä oli vuonna 2008 noin 600.
Palestiina (alue)
Nykytilanne
Israel on rakentanut turva-aidan, jonka tarkoituksena on torjua palestiinalaisterroristien iskut juutalaissiirtokuntia ja kaupunkeja vastaan. Turva-aita on vähentänyt terroristi-iskuja radikaalisti 2000-luvun aikana. Turva-aita erottaa palestiinalaisten alueet ja israelilaisten siirtokuntien alueet toisistaan ja erottaa suuren osan Länsirannasta erilleen. Se ei noudata vuoden 1949 aselepolinjaa vaan menee Länsirannan puolelle Palestiinalaisten mukaan Israelin turva-aidalla siirtokunnilleen erottamat alueet ovat Länsirannan kaikkien hedelmällisimmät, ja niillä on muun muassa suurin osa alueen vesivaroista. Turva-aitahanke on tuomittu laajasti. YK:n alainen kansainvälinen tuomioistuin antoi vuonna 2004 ei-sitovan määräyksen, jonka mukaan turva-aidan rakentaminen palestiinalaispuolella oli kansainvälisen oikeuden vastaista. Israel ei hyväksynyt päätöstä.
Finlands svenska metodistkyrka
Kirkon piirissä on vuonna 2013 tullut julkisuuteen lasten seksuaalinen hyväksikäyttöepäily, joka tuli esiin jo vuonna 2010, mutta ei silloin johtanut tutkintaan. Epäilty pastori on kuollut 2012 eikä häntä siten voida kuulla asiassa. Seksuaalisen hyväksikäytön uhreja on ainakin seitsemän poikaa.
Palestiina (alue)
Palestiinalaishallinto
Vuonna 1993 perustettiin Oslon sopimuksella palestiinalaishallinto (Palestinian National Authority; PNA tai PA). Palestiinalaishallintoa pidetään palestiinalaisten edustajana kansainvälisissä yhteyksissä. Se on paljolti PLO:n seuraaja — se luotiin neuvotteluissa Israelin ja PLO:n välillä, ja sen presidentiksi valittiin vaaleilla Jasser Arafat, PLO:n silloinen johtaja. Arafatin kotiarestin aikana 2003 palestiinalaishallinnon johdossa oli Mahmud Abbas ja hänen jälkeensä Ahmed Qurei. Abbasista tuli vaaleilla valittu palestiinalaisten presidentti Arafatin jälkeen.
Finlands svenska metodistkyrka
Suomen ruotsinkielisen metodistikirkon alaisuuteen kuuluu myös kaksi Ruotsissa toimivaa metodistiseurakuntaa, jotka sijaitsevat Laxåssa ja Östersundissa. Nämä seurakunnat halusivat pysyä metodistiseurakuntina Ruotsin metodistikirkon liityttyä Equmeniakyrkaniin.
Seurakunnat
Keski-Pohjanmaa
Palestiina (alue)
Palestiinalaishallinto
Maantieteellisesti palestiinalaishallinnossa on kaksi aluetta: Välimeren rannalla oleva Gazan alue ja Jerusalemin itäpuolelle levittäytyvä Länsirannan alue. Alueet ovat joko kokonaan palestiinalaishallinnon kontrollissa (noin 20 %), osittain palestiinalaisen hallinnossa ja Israelin armeijan kontrolloimana tai täysin Israelin hallussa.
Finlands svenska metodistkyrka
Seurakunnat
Pohjanmaa
Palestiina (alue)
Palestiinalaishallinto
Palestiinalaishallinto järjesti presidentinvaalit 1996, jolloin presidentiksi valittiin Jasser Arafat. Vuodeksi 2001 suunnitellut vaalit viivästyivät vuoteen 2006 al-Aksan kansannousun vuoksi (vuonna 2000). Tammikuussa 2005 järjestetyssä presidentinvaalissa palestiinalaisten presidentiksi valittiin fatah-puolueen Mahmud Abbas. Vuoden 2006 parlamenttivaalit voitti presidentin puolueen kanssa kilpaileva hamas-puolue, mikä on ollut lähellä johtaa sisällissotaan useita kertoja vaalin jälkeen.
Palestiinalaishallintoa on syytetty demokratian puutteesta, tehottomuudesta ja korruptiosta ja etenkin Israelin taholta myös kyvyttömyydestä hallita militantteja palestiinalaisryhmiä.
Finlands svenska metodistkyrka
Seurakunnat
Uusimaa
Palestiina (alue)
Palestiinan valtio
thumb|500px|
Palestiinan kansallisneuvosto, maanpaossa oleva palestiinalaisten parlamentti, julisti 15. marraskuuta 1988 Palestiinan valtion perustetuksi kokoontuessaan Algerissa, Algeriassa. Palestiinan itsenäisyyden on tunnustanut 114 valtiota. Lukuiset Etelä-Amerikan maat tunnustivat Palestiinan itsenäiseksi loppuvuodesta 2010 tai tammikuussa 2011. Näin tekivät Argentiina, Brasilia, Bolivia, Ecuador, Guyana, Uruguay, Chile, Peru ja Paraguay, jo aiemmin sen tunnustaneiden maiden lisäksi. Muun muassa Suomi, Yhdysvallat ja Israel eivät ole kuitenkaan tätä tehneet. Tällöin nämä valtiot ovat noudattaneet YK:n peruskirjan artikloita. Artiklat 76 sekä 77 määrittelevät erityisiksi huoltohallintoalueiksi muun muassa Kansainliiton aikanaan perustamat mandaattialueet. Niitä varten on perustettu erityinen huoltohallintojärjestelmä, jonka eräänä tarkoituksena on: 76 a) edistää rauhaa ja tur- vallisuutta, b) määrittelee YK:n velvollisuudeksi tukea huoltohallintoalueiden asukkaiden poliittista, taloudellista, sosiaalista ja kasvatuksellista edistystä, sekä heidän jatkuvaa kehitystä itsehallintoa tai itsenäisyyttä kohti, ottaen huomioon jokaisen alueen ja sen väestön erityiset olot sekä asianomaisen väestön vapaasti ilmaisemat toivomukset sekä kunkin huoltohallintosopimuksen määräykset. Artikla 78 jättää tästä huoltohallintojärjestelmästä pois sittemmin itsenäistyneet valtiot jotka on hyväksytty YK:n jäseniksi, (v.1949) myös Israelin. Artikla 80 sitoo puolestaan YK:n noudattamaan Kansainliiton aikanaan tekemiä päätöksiä mm Iso-Britannian Palestiinan mandaattialueen kohdalla: 1. Ellei 77, 79 ja 81 artiklan mukaan tehdyissä erillisissä huoltohallintosopimuksissa, joilla jokin alue saatetaan huoltohallintojärjestelmän alaiseksi, toisin sovita, sekä kunnes tällaiset sopimukset on tehty, ei minkään tämän luvun määräyksen ole tulkittava millään tavoin, välittömästi tai välillisesti muuttavan minkään valtion tai kansan oikeuksia tai sellaiseen voimassa olevien kansainvälisten sopimusten määräyksiä, joissa Yhdistyneiden Kansakuntien jäsenet ovat sopimuspuolia. 2. Tämän artiklan 1. momenttia älköön tulkittako niin, että sen perusteella voidaan viivästyttää tai siirtää sellaisista sopimuksista neuvottelemista tai päättämistä, joilla mandaatti - tai muita alueita saatetaan huoltohallintojärjestelmän alaisiksi artiklan 77 edellyttämällä tavalla.
Finlands svenska metodistkyrka
Seurakunnat
Varsinais-Suomi
Palestiina (alue)
Palestiinan valtio
Useimmat tunnustavat Palestiinan rajoiksi vuoden 1967 sotaa edeltävät alueet. Näin olleen Palestiinan valtio sijaitsisi kahdella erillisellä alueella, Jordanjoen Länsirannalla ja Gazan alueella. Vuodesta 1994 osissa Länsirantaa ja Gazaa on toiminut rajoitettu palestiinalaisten itsehallinto. Pidettäessä vuoden 1967 rajoja valtioiden rajoina se tarkoittaa samaa kuin vuoden 1948 sodan aselepolinjoja.
Gazan alue
Gazan kaistaksi kutsutaan Palestiinaan kuuluvaa aluetta Egyptin ja Israelin rajalla Välimeren rannikolla kooltaan 363 neliökilometriä. Alue on ollut 1949–1956 Egyptin hallinnassa sekä vuosina 1956–1957 että 1967–2005 Israelin hallinnassa. Alue kuuluu Länsirannan kanssa nimellisesti palestiinalaishallinnon alaisuuteen. Alueella asuu 1 225 911 palestiinalaista (2002). Alue on jaettu viiteen kuvernoraattiin.
Gazan kaistalla sijaitsevia asutuskeskuksia ovat: Beit Hanoun (بيت حانون), Beit Lahia (بيت لاهية), Deir al-Balah (دير البلح), Gaza (غزة),  Jabalia (جباليا), Khan Yunis (خان يونس) ja Rafah (رفح). Osa näistä on rakennettu pakolaisleireiksi, jossa rakennukset on alun perin tarkoitettu väliaikaisiksi.
Länsiranta
Länsirannaksi kutsutaan Juudean ja Samarian (Jehuda ja Shomron) aluetta Jordan-joen länsirannalla. Jordania hallinnoi aluetta vuodesta 1949 ja Israel miehitti sen vuonna 1967 käydyssä Kuuden päivän sodassa. Länsirannan pinta-ala on 5 607 km². Arabit katsovat, että Itä-Jerusalem kuuluu Länsirannan alueeseen, mutta Israel on liittänyt sen Jerusalemin kuntaan ja talousalueeseen. Alueella asuu 1 873 476 ihmistä, joista valtaosa on palestiinalaisia arabimuslimeja, joista monet asuvat suurissa ja köyhissä pakolaisleireissä. Näiden lisäksi alueella asuu 240 000 juutalaissiirtokuntalaista Israelin valtion taloudellisesti tukemissa siirtokunnissa.
Alueen suurimmat kaupungit ovat Hebron, Nablus, Betlehem ja Jeriko. Pohjois-Länsiranta on viljavaa aluetta, jossa kasvatetaan oliiveja ja hedelmiä. Pienet perheyritykset valmistavat myös muun muassa sementtiä ja tekstiilejä vaikka investoinnit alueelle ovat olleet vähäisiä. Alue on riippuvainen Israelin alueella olevista työpaikoista. Alueen taloudellinen kehitys on ollut hidasta resurssien puutteen ja arabien ja juutalaisten välisten yhteenottojen vuoksi.
Amfibolia
Amfibolia tarkoittaa monitulkintaisuutta, joka perustuu kielioppiin (tai ylipäänsä muuhun kuin polysemiaan tai homonyymeihin).
Joskus siihen sisällytetään myös yksittäisen sanan monimerkityksisyyteen perustuva monitulkintaisuus eli ekvivokaatio.
Esimerkki: (”Meille petettäväksi” vai ”meille pettämisen sijaan”?) (Eikö kannelle saa mennä ilman pikkulapsia?)
Amfiboliaa voidaan käyttää argumentaatiovirheenä, myös tahattomasti väärin:
Koivunen
Koivunen voi tarkoittaa seuraavia:
Aavikkoilves
Aavikkoilves (Caracal caracal) on kuivassa ja kuumassa ilmastossa elävä elinvoimainen kissaeläinlaji, jota tavataan kuivilla alueilla Pohjois-Afrikassa, suuressa osassa Saharan eteläpuolista Afrikkaa, Arabian niemimaan ja Araljärven välisellä alueella sekä Etelä-Aasiassa. Siitä on käytetty myös nimiä afrikanilves ja karakali.
Koko ja ulkonäkö
Aavikkoilveksellä on lyhyt turkki, joka on väriltään kellan- tai punaruskea. Sen leukaa, kurkkua ja ruumiin alapuolta koristavat valkeat kuviot.
Päältä mustat korvat ovat kapeat ja suipot. Korvien päässä ovat mustat tupsut. Korviensa takia eläintä kutsutaan myös karakali-nimellä, joka tulee turkinkielisestä mustaa korvaa tarkoittavasta sanasta karakulak.
Aavikkoilveksen pituus on noin 60–90 cm ja sen hännän pituus on noin 25–30 cm. Aikuisen aavikkoilveksen korkeus on 40–50 cm ja se painaa 6–19 kg. Jalat sillä ovat pitkät ja solakat.
thumb|Aavikkoilves
Levinneisyys
Aavikkoilvestä tavataan kuivilla alueilla Pohjois-Afrikassa, suuressa osassa Saharan eteläpuolista Afrikkaa, Arabian niemimaan ja Araljärven välisellä alueella sekä Etelä-Aasiassa.
Elinympäristö
Aavikkoilveksen elinaluetta ovat vuoristoseudut, savannit ja avoimet kuivat pensaikot. Se välttelee metsiä.
Lisääntyminen
Aavikkoilveksen lisääntymisaika on syyskuusta joulukuuhun. Sen kantoaika on yhdeksän viikkoa ja tavanomainen poikasmäärä on kaksi, jotka se synnyttää maasian tai ketun pesäkoloon, mahdollisesti myös onttoon puuhun. Poikasten väri on aluksi kirkkaan punaruskea, mutta kuukausien kuluttua se muuntuu harmahtavan punaruskeaksi.
Ravinto
Aavikkoilves syö erikokoisia eläimiä, kuten lintuja, jyrsijöitä, jäniksiä, tamaaneja, apinoita, pieniä antilooppeja ja muita nisäkkäitä. Se pystyy hyppäämään jopa 3 metriä ylöspäin ja sieppaamaan lintuja lennosta. Tämän takia aavikkoilveksiä on entisaikoina käytetty lintujen metsästykseen. Pidettiin jopa metsästyskarakalien kilpailuja, joissa eläinten tehtävänä oli napata mahdollisimman paljon kyyhkyjä areenalla ruokailevasta parvesta, ja parhaimmat pystyivät nappaamaan tusinan lintuja.
Cendrillon
Cendrillon eli Tuhkimo on vuonna 1899 ensiesitetty ooppera, jonka on säveltänyt Jules Massenet. Libretto on Henri Cainin käsialaa, pohjana on Charles Perrault'n versio vanhasta Tuhkimo-tarinasta.
Hahmot
Hahmoja:
Masku
pienoiskuva|275px|Ilmakuva [[Maskun Rivierasta vuodelta 2015. Oikeassa alakulmassa vesistöistä suurin, 9,8 hehtaarin Karevanlampi ja Karevansuota. Kuvassa näkyy myös Humikkalan asuntoaluetta. Vasemmassa laidassa on valtatien 8 Raisio–Nousiainen moottoritien rakennustyömaa. Rakennustyömaan ja vesistöjen välissä on valtatien 8 senhetkinen tielinjaus.]] Masku on Suomen kunta ja keskiajalla perustettu kirkkopitäjä, joka sijaitsee Varsinais-Suomen maakunnassa. Maskusta on Raisioon 12 km, Naantaliin 15 km ja Turkuun 18 km. Naapurikuntia ovat Mynämäki, Nousiainen, Rusko, Raisio, Naantali ja Taivassalo. Kuhankuonon rajakivellä Maskun rajapisteen kohtaavat myös Aura, Pöytyä ja Turku.
Masku tunnetaan muun muassa sieltä toimintansa aloittaneesta Maskun Kalustetalosta. Tunnetuin nähtävyys on marsalkka Mannerheimin syntymäkotina tunnettu Louhisaaren barokkityylinen kartanolinna.
Paikallisesti tunnettu on myös Maskun Riviera, hiekkakuoppa-alue, jolle syntyneet tekojärvet hiekkarantoineen ovat nykyään virkistyskäytössä. Alueella on myös suurikokoinen frisbeegolfrata. Maskussa alettiin kaivaa hiekkaa 1900-luvun alussa, ja viimeksi sitä tehtiin aktiivisesti 1970-luvulla. Rivieran hiekkaa on käytetty monien Turun seudun rakennusten ja teiden pohjana.
Historia
Masku mainitaan ensimmäisen kerran vuonna 1232 paavi Gregorius IX:n kirjeessä, jossa paavi lahjoitti maa-alueita seurakunnalle. Kirkkopitäjä siitä tuli kaksi vuotta myöhemmin.
Maskusta tuli kunta vuonna 1870, ja siitä on erotettu Ruskon ja Vahdon kunnat. Vuoden 2009 alusta Lemun ja Askaisten kunnat liittyivät Maskuun. Uuden Maskun kunnan vaakunaksi valittiin aiempi Askaisten vaakuna.
Nähtävyydet
Nähtävyyksiä ”vanhan” Maskun kunnan alueella ovat muun muassa Maskun keskiaikainen kivikirkko, Kankaisten kartano , Maskun museo ja Maskun Rosarium.
Maskun tunnetuin nähtävyys on marsalkka Mannerheimin syntymäkotina tunnettu barokkityylinen Louhisaaren kartanolinna entisen Askaisten kunnan alueella ja siihen maisemallisesti liittyvä Askaisten keskiaikainen kivikirkko, jonka vuonna 1653 valmistuneet lyijylasi-ikkunat on arvioitu suomen vanhimmiksi. Askaisissa on myös Ritaripuisto.
Lemussa tärkeitä kulttuurinähtävyyksiä ovat keskiaikainen vuonna 1456 rakennettu Lemun Pyhän Olavin harmaakivikirkko ja vanhaan lainamakasiiniin perustettu ja kotiseutumuseo Kemppien tupa kirkon vieressä. Kirkon paikalla on sijainnut jo 1200-luvulla pieni puinen kappelikirkko, josta ovat peräisin nykyisen kirkon krusifiksi ja kastemalja. 1300-luvulla rakennettu kivinen kappeli toimii nykyisen kirkon sakastina. Kirkon kellotapuli on rakennettu vuonna 1812. Kirkon ainoa seinämaalaus kuvaa Martti Lutheria. Kirkonkirjoissa on myös nähtävillä merkintä Marsalkka Mannerheimin osallistumisesta rippikirkkoon. Viereisessä, kesäsunnuntaisin auki olevassa kotiseutumuseossa on näytteillä muun muassa vanhaa lemulaista talonpoikaisesineistöä. Museo sijaitsee 1887 rakennetussa lainamakasiinissa.
Tapahtumat
Maskun teatteriyhdistys on esittänyt kesäteatteria Humikkalassa vuodesta 1982 lähtien. Vuonna 2008 he esittivät Väinö Riikkilän luoman Pertsa ja Kilu -näytelmän. Näytelmän käsikirjoitti Ari Lehtinen, joka myös esitti näytelmässä Pertsan isää.
Loppukesästä järjestettävät Lemust' leippä -markkinat ovat Lemun merkittävin vuotuinen tapahtuma. Markkinoilla myyvät tuotteitaan ainoastaan paikalliset tuottajat ja yhdistykset. Markkinoita kutsuttiin 2000-luvulle asti Olavinmarkkinoiksi kirkon suojelupyhimyksen mukaan. Nykyinen nimi juontaa juurensa paikalliseen perinteiseen pitoruokaan, Lemun leipä -limppuun, jota myös myydään markkinoilla.
Uskonnolliset yhteisöt
Vuoden 2018 aluejaon mukaan Maskussa on seuraavat Suomen evankelis-luterilaisen kirkon seurakunnat :
Maskun kirkkoherrana toimi vuodesta 1587 Hemming Henrikinpoika (Hemminki Maskulainen tai Maskun Hemminki, k. 1619), joka on yksi keskeisistä suomalaisista virsitekstien kirjoittajista. Suomen ortodoksisen kirkon seurakunnista Maskun alueella toimii Turun ortodoksinen seurakunta.
Entiset seurakunnat
Seuraavassa luettelossa on mainittu historiallisella ajalla lakkautetut seurakunnat Liedon kunnan nykyisellä alueella :
Liikenne
Maskun läpi kulkee valtatie 8 ja Uudenkaupungin rata. Valtatie 8 kulkee kunnan halki moottoritienä ja sillä on Maskun alueella kaksi eritasoliittymää. Turun tiepiirin käynnistämä hanke valtatien 8 rakentamisesta moottoritieksi välillä Raisio–Nousiainen valmistui loppuvuodesta 2016. Maskun eteläosassa moottoritien linjaus sijaitsee noin kahden kilometrin matkalta uudessa maastokäytävässä entisen valtatien länsipuolella. Tielinja jatkuu Maskun pohjoisrajalle moottoritienä noudattaen vanhaa valtatien linjaa.
Maskun rautatieasema (lyhenne Mku) avattiin Maskun kirkon tuntumassa Uudenkaupungin radan valmistuttua vuonna 1922. Rautatien merkitys paikkakunnalle ei kuitenkaan noussut koskaan kovin suureksi. Asema muutettiin 1967 miehittämättömäksi seisakevaihteeksi ja tavaraliikenne lopetettiin 1973 ja henkilöliikenne 1993. Asemarakennus myytiin yksityisomistukseen vuonna 2007. Maskun alueella Uudenkaupungin radalla on sijainnut myös vuoteen 1974 käytössä ollut Piuhan seisake viisi kilometriä Maskun asemalta Turun suuntaan.
Toukokuussa 2017 hallitus ilmoitti aikovansa sähköistää radan. Hankkeen hinnaksi on kaavailtu 21 miljoonaa euroa, joka kattaisi muun muassa suunnittelun ja sähköistyksen. Sähköistämisen pääperusteena on Turun ratapiha-alueen turvallisuus, mutta sähköistämisellä on kuitenkin mahdollista vastata myös henkilöliikenteen tarpeisiin.
Väestönkehitys
Seuraavassa kuvaajassa on esitetty kunnan väestönkehitys viiden vuoden välein vuodesta 1980 lähtien. Käytetty aluejako on 1.1.2017 tilanteen mukainen.
Taajamat
pienoiskuva|Maskun kuntaliitokset. Vuonna 2009 [[Lemu ja Askainen liittyivät Maskuun, vuonna 2011 entisen Askaisten länsiosat kattaneet Livonsaari ja Lempisaari liitettiin Maskusta Naantaliin.]] Vuoden 2017 lopussa Maskussa oli 9 656 asukasta, joista 7 664 asui taajamissa, 1 921 haja-asutusalueilla ja 71:n asuinpaikat eivät olleet tiedossa. Maskun taajama-aste on 80,0 %. Maskun taajamaväestö jakautuu kolmen eri taajaman kesken:
Kunnan keskustaajama on lihavoitu. Asteriskilla (*) merkityt taajamat kuuluvat tähän kuntaan vain osittain. Maskun kirkonkylä ei muodosta omaa taajamaansa, vaan se on kasvanut yhteen Turun keskustaajaman kanssa. Se ulottuu Maskun lisäksi usean Turun lähikunnan alueelle. Lemun kirkonkylä sijaitsee pääosin Maskussa, mutta pieneltä osin myös Nousiaisissa.
Kylät
pienoiskuva|250px|Näkymä Seppäläntieltä etelään kohti Maskunjokea. Taustalla [[MS-liitto|Maskun Neurologinen Kuntoutuskeskus.]]
Ajosenpää, Akkoinen, Auvola, Hujala, Humikkala, Härmälä, Iinainen, Intola, Juva, Kairinen, Kaituri, Kajala, Kakkarainen, Kalela, Kankainen, Karinkylä, Kaukoinen, Kelhoinen, Kierikainen, Killuva, Kiveinen, Korpi-Iiroinen, Kurittula, Kynnysmäki, Lankila, Laulainen, Lellainen, Luolavuori, Maanpää, Malho, Mäksmäki, Niemenkulma, Ohensaari, Pakainen, Pappila, Piuha, Ristimäki, Sopola, Stenberga, Suikkila, Taipale, Takapaltta, Tanila, Tuijula, Villilä.
Ahtinen, Antikainen, Auttinen, Hannula, Iiroinen, Kairinen, Karavainen, Karvatti, Koskoinen, Laakinen, Lempoinen, Manna, Merijärvi, Nepola, Palsala, Pukkila, Raumharja, Rauvola, Ruohoisenmaa, Tättäläinen, Tävälä, Vanhakylä, Vilu
Heikkinen, Helala, Hievunen, Iso-Vallunen, Järäinen, Kaitainen, Kaivonen, Kallela, Kovala, Kuneninen, Leppävainio, Mannerjärvi, Maskulainen, Mattila, Miiainen, Monnoinen, Niittukartano, Nikkarla, Nyynäinen, Oukkula, Pappila, Peinikkala, Penninen (hävinnyt), Raukunen, Seijainen, Seppälä, Taloinen, Tenhola, Toijola, Torttila, Tuhkala, Valpperi, Vastila, Verainen, Vipinen, Vitikainen, Vähä-Vallunen, Yllikäinen
Tunnettuja maskulaisia
Tennispelaaja Jarkko Nieminen on syntyjään maskulainen. Hän tutustui tennikseen Kurittulan koulussa. Maskun tenniskentät on nimetty hänen mukaansa. Jarkko Nieminen Oy toimii edelleen Maskussa. Myös jalkapalloilija Kasper Hämäläinen on syntyjään maskulainen. Laulaja Arto Nuotio asuu Maskussa. Imitaattori ja laulaja Martti Koivisto on maskulainen. Lisäksi veljekset Riku Riski ja Roope Riski aloittivat jalkapallouransa Maskun Palloseurassa.
Ruokakulttuuri
Maskun pitäjäruoiksi nimettiin 1980-luvulla sianlihasta ja ohraryynipuurosta tehty ryynimakkara sekä kinkkukiusausta muistuttava peruna-palvikinkkulaatikko pruusmulju.
Dodge Viper
Dodge Viper on Chryslerin Dodge-merkillä vuodesta 1992 valmistettu kaksipaikkainen urheiluauto.
Sen V10-moottori on yksi suurimmista voimanlähteistä, mitä sarjatuotantoisiin, yleiseen liikenteeseen tarkoitettuihin henkilöautoihin on koskaan asennettu (Viper SRT-10:ssä 8,4 litraa). Viperin huippunopeus on 325 km/h (SRT-10) ja se kiihtyy nollasta sadan kilometrin tuntinopeuteen n. 3,5 sekunnissa. Viperin moottori on kehitetty lava-autokäyttöön suunnitellun (Dodge Ram) moottorin pohjalta.
Viper on osallistunut menestyksellisesti Le Mansin 24 tunnin ajoon. Viperillä on tehty vuonna 1998 asuntovaunun vedon maailmanennätys 204 km/h.
Dodge Viper SRT-10 maksaa Yhdysvalloissa noin 85 000 USD, ja Suomessa noin 180 000 €.
Gen 1
Dodge Viper Gen 1 syntyi alun perin prototyyppinä vuonna 1989, kolme esituotantomallia toimivat turva-autoina (pace car) Indianapolis 500:ssa. Myöhemmin auto tuli myyntiin vuonna 1992 RT/10 Roadster.
Dodge Viper on ensimmäinen moderni sarjatuotantoauto, jossa käytetään V10-moottoria. Viperin moottori perustuu alun perin 1980-luvulla kehitettyyn Chryslerin valurautaiseen prototyyppi V10-moottoriin, jota oli tarkoitus alkaa käyttää lava-autoissa. Osa Chryslerin henkilöstöstä suositteli autoon uudelleen suunniteltua DOHC -moottoria, mutta Dodgella ei oltu varmoja tulisiko Viper menestymään myynnillisesti. Tästä syystä Viperin moottori päätettiin kehittää muokkaamalla jo valmiina olevaa prototyyppiä. Chryslerin omistuksessa olleelta Lamborghinilta saatiin apua moottorin kehitykseen. Muun muassa moottorilohko ja sylinterinkansi valettiin alumiinista painon säästön vuoksi. Lukuisten muutosten myötä moottorin iskutilavuus oli kasvanut 7,9 litrasta 8,0 litraan ja teho 304 hevosvoimasta 406 hevosvoimaan, yhtäläisyyksien alkuperäiseen prototyyppimoottoriin ollen hyvin vähäisiä. Viperin runko on tehty teräsputkista, joiden päälle on asennettu lujitemuovipaneelit, mikä on tyypillinen rakenne amerikkalaiselle suorituskykyiselle urheiluautolle. Autosta puuttuu luistonesto, ABS-jarrut, turvatyynyt, sivuikkunat ja ovenkahvat. Joitakin pieniä osia (raidetangon pää ja osia etupyörien keskiöistä) auton etujousituksesta on peräisin Dodge Dakotasta.
Moottorit
Suuren matalaviritteisen moottorin ansiosta Viperissa on paljon tehoa jo pienillä kierroksilla. Tämän ja pitkävälityksellisen vaihteiston ansiosta auton keskikulutus on yksi luokkansa alhaisimmista (11,2 l/100 km). Vaihteisto on kuusivaihteinen manuaali.
Kehitys
Ranskalainen Oreca kehitti Viperin rataversion, GTS-R:n. Auto voitti luokkansa Le Mansissa vuosina 1998, 1999 ja 2000.
Vuonna 1999 esiteltiin American Club Racing (ACR) malli, jossa on parempi jousitus ja uudistettu moottori maksimaalista suorituskykyä ja rata-ajoa varten.
Moottorit
Vaihteistona on kuusivaihteinen manuaali.
Gen 3
Dodge Viper Gen 3 tuli myyntiin vuonna 2003, se on Chryslerin SRT-ryhmän suunnittelema ja auton muodot ovat hyvin erilaiset kuin edeltäjässään. Myös moottori on vaihdettu tehokkaampaan. Euroopassa mallia myydään nimellä Dodge SRT-10, koska Viper on rekisteröity tavaramerkki Isossa-Britanniassa.
Kehitys
Vuonna 2003 esiteltiin katuversion rinnalle Competition Coupe, joka on ei-katulaillinen rataversio jonka tarkoituksena on toimia GTS-R mallin seuraajana. Auto on perusmallia tehokkaampi ja vääntöäkin on enemmän, auton sisustasta on poistettu kaikki ylimääräinen kuten verhoilut, ilmastointi, ylimääräiset lisälaitteet ja äänentoisto ja painoa onkin 170 kg perusmallia vähemmän. Autossa on myös turvakaaret. Autoa ei voida ostaa Dodge -myymälöistä vaan se täytyy tilata suoraan Dodgelta.
Vuonna 2004 Viper tuli myyntiin Euroopan markkinoille ensimmäisenä Dodge-merkkisenä autona vuosikymmeniin.
Vuonna 2005 esitelty coupé-malli tunnetaan nimellä SRT-10 Coupe (aikaisemmin GTS). Tämä malli esiteltiin Detroitin autonäyttelyssä mallivuodeksi 2006.
Vuonna 2008 Viper saa tehokkaamman moottorin ja tehot nousevat 90 hevosvoiman verran, samalla moottorin iskutilavuutta suurennetaan. Auto saa suuremmat venttiilit ja moottorin kehityksessä on käytetty apuna McLaren Carsia ja Ricardoa. Vaihteistoksi tulee entisen T56:n tilalle Tremec TR6060, jonka ansiosta vaihtaminen on 18% edellistä nopeampaa, taka-akseli saa GKNViscon tasauspyörästön joka parantaa pyörien pidonsaantia kiihdytyksissä. Myös pakoputkisto on uusittu, putki ei enää mene penkkien alla.
Vuonna 2010 valmistus loppuu 50 kappaleen Final Edition erikoiserään. Niistä on 20 Coupéa, 18 Roadsteria ja 12 ACR-versiota.
Vuonna 2012 esiteltiin uusi Dodge Viper jossa on ajonvakautusjärjestelmä.
Hennessey Venom
Hennessey Venom on Dodge Viperin SRT10 Coupé -mallista viritetty versio, jota oli saatavilla rajoitettu 24 kappaleen erä vuonna 2006. Auton lähtökohtana oli Chryslerin tuotantolinjalta valmistunut standardi 500-hevosvoimainen Viper. Hennessey kuitenkin rakensi auton V10-moottorin täysin uudelleen, ja lopputuloksena koneen teho on tuhat hevosvoimaa. John Hennesseyn mukaan Viper Venom kykenee katurenkaillakin kiihdyttämään paikaltaan 60 mailin tuntinopeuteen 2,25 sekunnissa ja suoriutumaan neljännesmailin kiihdytyksestä 9,75 sekunnissa. Yhdysvaltalaisen arvostetun Car and Driver -autolehden mittauksissa Viper Venom on suoriutunut ripeimmin yhden mailin kiihdytyksestä. Viper Venomin loppuaika 25,6 sekuntia lyö aiemman Saleen S7 TwinTurbon ennätyksen 0,3 sekunnilla.
Viper Venomia on valmistettu neljällä erilaisella moottorilla. Pienitehoisimmat mallit ovat nimeltään 600 ja 650 R. 800 Twin Turbo ja 1000 Twin Turbo ovat kahdella turboahtimella varustettuja huippumalleja.
Auton oston yhteydessä hintaan sisältyy yhden päivän rata-ajo Brian Smithin opastuksella.
Autossa on KW:n madallettu jousitus säädettävillä iskunvaimentimilla, Brembon jarrut ja säädettävä ajonhallintajärjestelmä. Moottori on Venom 1000 TwinTurbo, 8,6-litrainen V10 kahdella Garrettin turbolla varustettuna.
Wink
Wink tarkoittaa seuraavia
Theresia Kiesl
Theresia Kiesl (s. 26. lokakuuta 1963 Sarleinsbach) on entinen itävaltalainen keskimatkojen juoksija.
Kiesl karsiutui 1 500 metrillä jatkosta Toronton sisäratojen MM-kilpailuissa 1993 ajalla 4.16,02. Samana vuonna hän sijoittui kuudenneksi Stuttgartin MM-kisoissa juostuaan ajan 4.08,04.
Göteborgin MM-kisoissa 1995 hän karsiutui vielä välierissä, mutta seuraavana vuonna hän voitti olympiapronssia Atlantasta juostuaan 4.03,02. Vuonna 1997 hän karsiutui Ateenan MM-kisoissa ajalla 4.07,89. Hän saavutti vuonna 1998 sisäratojen EM-kisoista Valenciassa kultaa ajalla 4.13,62.
Oikeuden ja sukupuolen tutkimus
Oikeuden ja sukupuolen tutkimus (myös naisoikeus) on oikeustieteellisen tutkimuksen ala, joka tarkastelee oikeutta sukupuolentutkimuksen näkökulmasta. Se ei ole oikeudenala, kuten vaikkapa lapsioikeus. Oikeuden ja sukupuolen tutkimukselle tärkeitä kysymyksiä on kaikilla oikeudellisen sääntelyn alueilla, koska oikeudellinen systematiikka on syntynyt yhteiskunnassa, jossa vallitsi avoin sukupuolisyrjintä. Pohjoismaissa oikeuden ja sukupuolen tutkimus sisältää naisten ja oikeuden keskinäisen suhteen tutkimuksen lisäksi sukupuolijärjestelmän tutkimuksen.
Suomessa oikeuden ja sukupuolen tutkimuksen osa-alueita ovat
Rahtilaiva
thumb|200px|Ro-ro-alus thumb|200px|Konttialus Rahtilaiva on laiva, jonka päätehtävä on kuljettaa rahtia. Yleensä rahtilaivat voivat ottaa mukaansa pieniä määriä matkustajia.
Proceratium google
Proceratium google on Brian L. Fisherin Madagaskarilta löytämä muurahaislaji. Fisher nimesi muurahaisen Google Earthin mukaan, koska Google Earth toi paljon apua hänen tutkimukseensa.
Kirppiksen kingi
Ohjelman ensimmäinen tuotantokausi alkoi 8. joulukuuta 2020 MTV3-kanavalla. Toinen tuotantokausi alkoi 8. joulukuuta 2021. Kauden uudistuksena oli se, että kilpailemassa on myös julkisuudesta tunnettuja henkilöitä.
Varaanit
Varaanit (Varanidae) ovat suuria tropiikin liskoja. Varaanien heimoon kuuluu nykyisin ainoastaan yksi suku, Varanus, johon kaikki tunnetut varaanilajit on sijoitettu.
Kehitys ja taksonomia
Myöhäisellä liitukaudella kehittyneet varaanit ovat eräitä vanhimmista elossa olevista liskoista. Ne ovat sukua 136–65 miljoonaa vuotta sitten eläneelle mosasaurille.
Elinympäristö
Varaanit elävät enimmälti maalla, mutta monet niistä ovat ketteriä kiipeilijöitä ja hyviä uimareita. Niiden poikkeuksellinen juoksukyky verrattuna muihin liskoihin johtuu siitä, etteivät ne käytä samoja lihaksia hengittämiseen ja liikkumiseen. Varaanit liikkuvat pääosin päivisin ja useimmat lajit etsivät aktiivisesti ravintoa. Varaanien elinympäristöä ovat trooppiset ja aavikkomaiset alueet. Lajeja voi tavata Afrikasta, joistain Aasian osista ja Australiasta.
Elintapa
Pitkäkaulaiset varaanit tarkkailevat lähettyvillä olevia vihollisia pitämällä päätään pystyasennossa. Ne pelottelevat vihollisiaan kauemmaksi huitomalla hännällään ja sihisemällä äänekkäästi. Varaanit voivat myös avata suunsa, pullistaa kaulaansa ja laajentaa kehoaan näyttääkseen suuremmalta. Varaaneilla on voimakas häntä, jolla ne voivat iskeä lujaa ja tarkasti. Ne eivät pudota häntäänsä vaaran uhatessa, kuten jotkut muut liskolajit tekevät.
Varaaneilla on terävät ja pitkät kynnet sekä niiden leuat ovat vahvat. Varaanit ovat lihansyöjiä ja syövät ravinnokseen lähes kaikkea mitä pystyvät nielemään. Varaanit nielaisevat käärmeiden tapaan saaliinsa kokonaisena. Varaanien ravintoon kuuluvat esimerkiksi hyönteiset, linnut, pienet nisäkkäät, matelijat ja niiden munat sekä raadot. Lajit, jotka elävät vesistöjen läheisyydessä syövät mieluusti kaloja.
Lisääntyminen
Varaanilajien sukupuolilla on ulkonäöllisesti hyvin vähän jos ollenkaan eroa. Varaanit munivat 7–35 pehmeäpintaista munaa, tyypillisesti joen varsille pieniin koloihin tai vesistöjen lähettyvillä sijaitseviin puihin. Lisääntymiskausien aikaan joidenkin lajien koiraiden on havaittu taistelevan keskenään. Hautomiskausi kestää kahdeksasta kymmeneen viikkoa. Mustavesivaraanin hautomisaika on kuitenkin kahdeksasta kahteentoista kuukauteen.
Alasuvut
Luettelo suvun Varanus alasuvuista.
Varaanilaji, jota ei ole määritetty mihinkään edellisistä alasuvuista: Varanus spinulosus, Salomoninsaarilla elävä laji.
Israel Regardie
Israel Regardie (oik. Francis Israel Regudy, 17. marraskuuta 1907 – 10. maaliskuuta 1985) oli yksi 1900-luvun huomattavimpia okkultisteja ja okkulttisen kirjallisuuden uudistaja.
Israel Regardie syntyi Lontoossa köyhään juutalaisperheeseen. Neljätoistavuotiaana Regardie muutti Yhdysvaltoihin, jossa hän opiskeli taidetta Washingtonissa ja Philadelphiassa. Hepreankielisen opettajan avulla hän saavutti lingvististä tietoa, joka osoittautui korvaamattomaksi hänen myöhemmissä Kabbalan opinnoissaan. Koska hän pääsi helposti käsiksi kongressin kirjastoon, hän luki paljon ja kiinnostui teosofiasta, hindufilosofiasta ja joogasta, sekä liittyi ruusuristiläisiin. Luettuaan ensimmäisen osan Aleister Crowleyn kirjasta Magick, Liber ABA, Book 4 hän palasi 21-vuotiaana takaisin Englantiin, jossa hän pääsi Crowleyn sihteeriksi. Heidän kumppanuutensa päättyi neljä vuotta myöhemmin, vuonna 1932.
Kaksi vuotta myöhemmin hän liittyi Stella Matutinaan, Hermetic Order of the Golden Dawnista muotoutuneeseen järjestöön. Kun ryhmä hajosi, Regardie kokosi sen asiakirjat ja koosti niistä kirjan The Golden Dawn, jonka ansiosta hän sai niskoilleen muiden entisten jäsenten vihan ja maineen valanrikkojana. Kirja kuitenkin muutti järjestön työn kokonaan uudeksi länsimaisen okkulttisen tradition lajiksi. Useat okkulttiset järjestöt jotka väittävät polveutuvansa alkuperäisestä Golden Dawnista, ovat jatkumisestaan velkaa Regardien työlle.
Vuonna 1937, 30-vuotiaana Regardie palasi Yhdysvaltoihin, ja ilmoittautui New Yorkin Chiropractic Collegeen. Täydennyksenä hän opiskeli psykoanalyysiä ja psykoterapiaa. Hän avasi kiropraktisen vastaanoton ja opetti freudilaista, reichilaista ja jungilaista psykiatriaa, kunnes siirtyi eläkkeelle vuonna 1981. Tämän jälkeen hän muutti Sedonaan, Arizonaan.
Regardie kuoli sydänkohtaukseen läheisten ystäviensä läsnä ollessa sedonalaisessa ravintolassa 10. maaliskuuta 1985, 77-vuotiaana.
Julkaistut teokset
Israel Regardien teoksia ei ole suomennettu.
Valkyria Chronicles 4
Valkyria Chronicles 4 on Segan kehittämä ja julkaisema taktinen roolipeli. Peli on julkaistu vuonna Nintendo Switchille, PlayStation 4:lle, Windowsille ja Xbox Onelle.
Pelaaminen
Pelimekaniikka on pohjimmiltaan samanlainen kuin aiemmissa osissa: yhtä hahmoa liikutetaan kerrallaan muiden pysyessä aloillaan, mutta yksiköt voivat ampua jos hahmo osuu tulitusetäisyydelle vuoron aikana.
Musiikki
Pelin musiikin on säveltänyt Hitoshi Sakimoto. Tunnusmusiikin "Light Up My Life" laulaja on Mai Kuraki, säveltäjä on Shilo ja sovittaja Shuho Mitani.
Vastaanotto
Peli on saanut IGN:n arvostelussa arvosanaksi 8.7/10.
Peli on saanut Muropaketin arvostelussa neljä tähteä viidestä.
Johann Ruchrat von Wesel
Johann Ruchrat von Wesel (k. 1481) oli saksalainen teologi ja yksi Saksan humanistiliikkeen johtajista. Hänellä oli yhteyksiä Tšekin hussilaisiin.
Johann Ruchat von Wesel oli yksi protestantismin edeltäjistä.
Opit
Wesel uskoi, että Jumala valitsee tietyt ihmiset pelastukseen (predestinaatio) ja eritteli näkyvän ja näkymättömän kirkon. Wesel vastusti aneita, pappien pakollista selibaattia ja pyhiinvaellusmatkoja. Wesel uskoi, että vain Raamattu on luotettava uskon lähde, eikä paavia tai kirkolliskokousta tarvitse totella, jos se on ristiriidassa Raamatun opin kanssa.
Ookkonä huudeilt?!
Ookkonä huudeilt?! on rap-artisti Laviksen joulukuussa 2009 julkaistu studioalbumi. Sen julkaisi Skill Street Entertainment ja sen on tuottanut Kfied. Albumista on myös julkaistu instrumentaaliversio nimellä Instruja huudeilt?!. Levy sisältää bonusraitoina Kfiedin remixit Laviksen aiemmista raidoista "Jos sä pidät sitä enkelin" albumilta Lyrikaalinen Bagebooli ja "Chubby Chaserz Anthem" levyltä Gorgonzola Flow. Levystä oli myös saatavilla digiversio Laviksen Bandcamp-sivulla, joka sisälsi ylimääräisen bonusraidan "Mulkkua huuleen", joka julkaistiin aiemmin "maistiaisena" levystä YouTube-videopalvelussa. Kappaleella on sama tausta levyn avausraidan kanssa, mutta eri sanoituksilla.
Kappaleet
<li> <li> </ol> <li> </ol>
Josh Wink
Josh Wink (oik. Joshua Winkleman) (s. 1970) on yhdysvaltalainen DJ ja muusikko, joka on vaikuttanut merkittävästi elektronisen tanssimusiikin kehitykseen.
Winkin musiikki tuli julkisuuteen vuonna 1995 superhitin "Higher State of Consciousness" myötä. Tämä kappale oli vuoden suurimpia klubihittejä ja siivitti tietä hiteille "Don't Laugh" ja "Are You There?". Samoihin aikoihin Wink perusti oman levy-yhtiönsä Ovum Recordingsin ystävänsä King Brittin kanssa.
Musiikkityyliltään Winkin tuotanto on acid housen ja teknon välimaastossa, lainaten aineksia muistakin tyyleistä. "Higher State of Consciousness" -kappaletta pidetään acid-musiikin merkittävimpiin kuuluvana klassikkona.
Monet kappaleista on julkaistu eri väännöksillä Winkin taiteilijanimestä, esimerkiksi Winc tai Winx. Omien projektiensa lisäksi hän on uudelleenmiksannut tunnettujen muusikoiden ja yhtyeiden, kuten Depeche Mode ja Moby, kappaleita.
Talouspoliittinen lainsäädäntö
Talouspoliittinen lainsäädäntö on lainsäädäntöä, jonka tarkoituksena on vaikuttaa välittömästi yritysten toimintaan ja käyttäytymiseen. Sen osa-alueita ovat aluepoliittinen lainsäädäntö, yritystukia koskeva lainsäädäntö ja taloudelliset valtuuslait, joiden piiriin kuuluvat hintavalvonta, suhdannetalletukset, ulkomaankaupan määrälliset rajoitukset ja vientimaksut. Laajasti ymmärrettyyn talouspoliittiseen lainsäädäntöön eli talouspolitiikan keinovalikoimaan luettavaan lainsäädäntöön kuuluu muun muassa verolainsäädäntö, vaikka sen päätarkoitus on varojen kerääminen valtiolle ja kunnille. Talouspoliittiseen lainsäädäntöön ei lueta kilpailunrajoituslakia eikä muutakaan lainsäädäntöä, jonka tarkoituksena on vaikuttaa markkinatilanteesta riippuvaan päätöksentekoon yrityksissä.
Lauri Mehtätalo
Lauri Mehtätalo (s. 1975 Alavieska) on suomalainen metsäntutkija ja metsätieteen tilastollisten menetelmien asiantuntija. Hän on työskennellyt Itä-Suomen yliopiston soveltavan tilastotieteen professorina elokuusta 2018 lähtien.
Mehtätalo valmistui Joensuun yliopistosta maatalous- ja metsätieteiden maisteriksi vuonna 2000 ja tohtoriksi vuonna 2004. Hänen englanninkielinen artikkeliväitöskirjansa (2004) oli otsikoitu Predicting stand characteristics using limited measurements. Hän viimeisteli tärkeän sivuaineensa, tilastotieteen maisteritason laudaturopinnot vuonna 2005. Hän on ollut Helsingin yliopiston metsäbiometrian dosentti vuodesta 2008.
Eurovision laulukilpailu 1982
Eurovision laulukilpailu 1982 oli järjestyksessään 27. Eurovision laulukilpailu, joka pidettiin 24. huhtikuuta 1982 Harrogatessa Isossa-Britanniassa. Kilpailun juonsi Jan Leeming. Voitto meni ensimmäisen kerran (Länsi-)Saksaan Nicolen laulamalla kappaleella Ein bißchen Frieden, jota on esitetty suomeksi nimellä "Vain vähän rauhaa". Ranska jätti kilpailun väliin. Myös Kreikan piti osallistua, mutta maan silloinen kulttuuriministeri Melina Mercouri ei pitänyt edustajaksi valittua laulua ”Saratapente kopelies” kansainvälisesti edustuskelpoisena, joten myös Kreikka päätti vetäytyä kilpailusta. Suomen edustaja Kojo sijoittui viimeiseksi kappaleella Nuku pommiin. Tällä kertaa se oli vielä edellisiäkin jumbosijoja nöyryyttävämpi, sillä maalle ei herunut ainuttakaan pistettä. Ennakkoarvioissa kappaletta luonnehdittiin kohteliaasti omaperäiseksi. Suomen kolmesta nollan pisteen vuodesta tämä on ainoa, jolloin maa jäi nollille yksin.
Kapellimestarit
Jokainen maa valitsi oman kapellimestarin johtamaan maansa kappale.
Äänestys ja pistetaulukko
Jokaisen maan tuomaristo antoi 12, 10, 8, 7, 6, 5, 4, 3, 2, 1 pistettä yhteensä 10 kappaleelle.
Länsi-Saksan Nicolen saksankielinen kappale "Ein bißchen Frieden" voitti ylivoimaisesti, sillä eroa toiseksi tulleeseen Israeliin tuli lopulta 61 pistettä ja arviolta yli 13 miljoonaa saksalaista katsoi ensimmäistä euroviisuvoittoa televisiosta. Nicole lauloi laulun myöhemmin myös englanniksi, ranskaksi ja hollanniksi. Laulun englanninkielinen versio "A Little Peace" nousikin ykköseksi UK Singles Chartissa.
Monroe
Monroe tarkoittaa ainakin seuraavia:
Metallografia
thumb|300px| Pronssista valetusta kellosta tehdyn hieen mikrorakenne
Metallografia on joukko tutkimusmenetelmiä, joilla tutkitaan metallien mikrorakennetta.
Metallografiaan kuuluvat tutkittavien metallinäytteiden käsittelytekniikat (hionta, kiillotus ja syövytys) ja mikroskooppiset tutkimukset. Tutkittava mikrorakenne on kiteistä, mutta voi sisältää myös epämetallisia sulkeumia tai metallienvälisiä yhdisteitä erkaumina. Mikrorakennetutkimus voi olla joko kvalitatiivista tai kvantitatiivista.
Tärkeimmät tutkimusvälineet ovat valo- ja elektronimikroskooppi. Pyyhkäisyelektronimikroskoopin yhteydessä käytettävällä mikroanalysaattorilla voidaan tutkia mikroskooppisten rakenneosien kemiallista koostumusta.
Teräksen kuonapuhtauden määrittämiseksi voidaan käyttää automaattista kuva-analysaattoria tai silmämääräistä arviota standardisoidun sulkeumakuvasarjan avulla (ASTM E45).
Raekoon määritys voidaan tehdä laskemalla mikroskoopilla kuvakenttien sisältämä rakeiden lukumäärä tai laskemalla janan leikkaavien raerajojen lukumäärä tai käyttäen standardoitua (esimerkiksi ASTM E112) vertailukuvasarjaa.
Shakki960
Shakki960 tai FischerRandom-shakki on shakkivariantti, jonka kehitti entinen shakin maailmanmestari Bobby Fischer. Hän muokkasi Shuffle Chess -lajin tornitussääntöjä siten, että tornitus on mahdollista kaikista avausasemista. Laji julkistettiin alun perin 19. kesäkuuta 1996 Buenos Airesissa Argentiinassa. Fischerin tarkoitus oli luoda shakkivariantti, jossa luovuus ja lahjakkuus olisi tärkeämpää kuin shakkiavausten ulkoa opettelu ja analysointi.
Siinä on muuten normaalit säännöt, mutta upseerien paikat aloituksessa arvotaan. Molempien pelaajien upseerit ovat vastakkain. Kuninkaan pitää jäädä kuitenkin tornien väliin, jotta tornitus on mahdollista, ja lähettien on oltava erivärisillä ruuduilla.
Maailmanmestarit
Maailman shakkiliitto FIDE järjesti ensimmäisen Fischer Random Chess -nimeä kantaneen maailmanmestaruusturnauksen Norjassa vuonna 2019.
Esko Ervasti
Esko Pellervo Ervasti (22. joulukuuta 1921 Muhos – 7. marraskuuta 1977 Oulu) oli suomalainen opettaja ja kirjallisuustieteilijä.
3D-grafiikka
thumb|300px|3D-grafiikkaa. 3D-grafiikka eli kolmiulotteinen grafiikka on tietokonegrafiikkaa, joka on sisäisesti mallinnettu kolmen tilaulottuvuuden suhteen. 3D-grafiikka kuitenkin yleensä esitetään kaksiulotteiselle kuvapinnalle projisoituna.
Tyypillisiä 3D-grafiikan sovellusalueita ovat mm.
3D-grafiikka perustuu grafiikkaprimitiiveille, joka on usein polygoni ja lisäksi on matemaattisesti kuvattuja pintoja kuten NURBS-pintoja. 3D-grafiikka käyttää kolmiulotteisella mallinnuksella määriteltyjä kappaleita, joista esitettävät pinnat ja primitiivit muodostetaan (geometriset mallit, matemaattiset mallit).
Esittämistä varten kolmiulotteisen mallin kuvaus muutetaan esitettävään muotoon renderöinnillä. 3D-grafiikka käyttää myös eräitä samoja algoritmeja kuin kaksiulotteinen vektorigrafiikka (polygonimallien käsittelyssä) ja kaksiulotteinen bittikarttagrafiikka (lopullinen kuva).
Lisäksi on olemassa vokseliin eli kolmiulotteiseen pikseliin perustuvaa vokseligrafiikkaa.